CELEX: C2007/283/28
Language: sl
Date: 2007-11-24 00:00:00
Title: Zadeva C-411/07: Predlog za sprejetje predhodne odločbe, ki ga je 7. septembra 2007 vložilo Hoge Raad der Nederlanden (Nizozemska) – X BV proti Staatssecretaris van Financiën

24.11.2007   
            
            
               SL
            
            
               Uradni list Evropske unije
            
            
               C 283/15
            
         Predlog za sprejetje predhodne odločbe, ki ga je 7. septembra 2007 vložilo Hoge Raad der Nederlanden (Nizozemska) – X BV proti Staatssecretaris van Financiën
   (Zadeva C-411/07)
   (2007/C 283/28)
   Jezik postopka: nizozemščina
   Predložitveno sodišče
   Hoge Raad der Nederlanden
   Stranki v postopku v glavni stvari
   
      Tožeča stranka: X BV
   
      Tožena stranka: Staatssecretaris van Financiën
   Vprašanji za predhodno odločanje
   
               1)
            
            
               Ali je treba optično-električno vezje v plastičnem ohišju, ki poleg svetleče diode (light emitting diode ali LED), plastičnega sloja in fotodetektorja vsebuje tudi ojačitveno vezje in je namenjeno vgradnji, med drugim, v komunikacijsko in računalniško strojno opremo, porabniško opremo in industrijske naprave, obravnavati kot električen stroj, aparat ali električno napravo v smislu tarifne številke KN 8543?
            
         
               2)
            
            
               Če gre za del stroja: ali je treba pojem, naveden v tarifni številki 8541 KN, „fotoobčutljivi polprevodniški elementi (vključno fotonapetostne celice, sestavljene v module ali plošče)“, razlagati tako, da obsega tudi optično-električno vezje, kot je opisano zgoraj, ali pa je treba tak izdelek zaradi obstoja ojačitvenega vezja obravnavati kot elektronsko integrirano vezje v smislu tarifne številke 8542 KN?